I mellemkrigstiden fortsatte den jødiske indvandring til Palæstina, og samtidig voksede konfrontationerne med palæstina-araberne, da disse i 1930-erne i voksende grad blev klar over, at mange af de nyankomne jøder havde ønske om at få oprettet en jødisk stat i området.<ref>Tveit, side 12.</ref> Briternes dobbeltrolle i Mellemøsten under 1. verdenskrig bidrog også til de voksende modsætninger, som med tiden ledte til krig.<ref>''[[Promises & Betrayals: Britain and the Struggle for the Holy Land]]'' [http://www.nrk.no/programoversikt/avansert/?p_otr_prog_id=KOID24002003&p_otr_sendedato=20030916&p_otr_anntid=23.10&p_otr_kanal=NRK1&p_knapp=Omtale&p_artikkel_id=0 nrk.no] {{Webarchive|url=https://web.archive.org/web/20140808045811/http://www.nrk.no/programoversikt/avansert/?p_otr_prog_id=KOID24002003&p_otr_sendedato=20030916&p_otr_anntid=23.10&p_otr_kanal=NRK1&p_knapp=Omtale&p_artikkel_id=0|date=8. august 2014}}. [http://www.filmakers.com/indivs/PromisesBetrayals.htm filmakers.com] {{Webarchive|url=https://web.archive.org/web/20080528233309/http://www.filmakers.com/indivs/PromisesBetrayals.htm|date=28. maj 2008}}</ref> En arabisk opstand fra 1936 til 1939 førte til voksende gnidninger mellem jøder og arabere. Araberne mente, at jøderne ville tage landet fra dem, og foretog flere voldshandlinger. Haganah mente, at hævn ikke var vejen frem, og denne ikke-volds-holdning førte til, at mere yderliggående jøder dannede et nyt forsvarsforbund, [[Irgun|Irgun Zvei Leumi]], som havde til opgave at forsvare de enkelte jødiske bosættelser mod angreb fra arabere, og som hævnede arabiske angreb mod jødiske bosættelser.<ref>Bell side 11-75</ref> I 1941 blev [[Palmach]] dannet, det første jødiske militære eliteforband, eller Haganahs spydspids om man vil. Disse jødiske styrker arbejdede nogen gange sammen med briterne, andre gange på egen hånd, alt beroende på hvad, de på lang sigt mente ville tjene en fremtidig zionistisk statsdannelse bedst.
Historie Tidligere_riger,_stater,_protektorater,_kolonier_og_lande